כרמלה מנשה

כרמלה מנשה (נולדה ב-1 באוקטובר 1949) היא עיתונאית ישראלית, כתבת לענייני צבא וביטחון בתאגיד השידור "כאן".

ביוגרפיה 
מנשה נולדה למשפחה יוצאת עיראק, נינת אחיו (עבאדי) של המקובל הרב יהודה פתיה. בן הדוד של אימהּ היה משה ברזני. בנעוריה הייתה חניכה בתנועת הנוער העובד והלומד בקן בורוכוב שבשכונת גבעתיים. בשנת 1967 התגייסה לצה"ל ושירתה כפקידה בגדוד 50. ב-1974, לאחר שירותה הצבאי, החלה לעבוד בתחנת קול ישראל כמזכירה.

בשנת 1986, עם סיום קורס כתבים, התמנתה לכתבת בתוכניות הרדיו של תחנת קול ישראל "כל צבעי הרשת" ובתוכנית "הטור השבועי". באותה שנה גם הצטרפה למחלקת החדשות של התחנה ועברה מספר תפקידים. בין היתר שידרה דיווחי תנועה מ"המטוס הקל". ב-1984 התמנתה לכתבת לענייני פלילים ומשטרה. החל מ-1988 משמשת ככתבת לענייני צבא של קול ישראל, כיום תאגיד השידור "כאן". בעבר שימשה כראש תא הכתבים הצבאיים.

מנשה זכתה לכינוי "האמא של החיילים" בעקבות חשיפות רבות על מחדלים ושערוריות במערכת הביטחון וטיפול בבעיות אישיות של חיילים באמצעות שידוריה בתחנה.

בדצמבר 2019 פרסמה שצה"ל ניפח את מספר החרדים המתגייסים לצה"ל.

כרמלה מנשה היא בעלת תואר ראשון בהיסטוריה של עם ישראל וארץ ישראל אותו סיימה ב-1989, ותואר שני בהצטיינות בהיסטוריה של עם ישראל באוניברסיטת תל אביב. תזת התואר השני שלה מ-1992 הייתה בנושא "העלייה הבלתי לגאלית מעיראק לארץ ישראל בשנים 1947-1941" והיא נעשתה בהדרכתו של פרופסור דניאל קארפי.

פרסים בהם זכתה 
במשך השנים זכתה בשל חשיפותיה ופעילותה הציבורית ב: פרס סוקולוב, פרס "בנות הברית", אות המופת על תרומה לביטחון החברתי ופרס "אביר איכות השלטון".

בספטמבר 2008 קיבלה את אות אומ"ץ.

במרץ 2009 זכתה בפרס מנכ"ל רשות השידור.

באוגוסט 2010 הוכרזה כרמלה מנשה כזוכת פרס א.מ.ת לשנת 2010 בתחום מדעי החברה, עיתונאות.

ביום העצמאות 2014 הדליקה משואה במסגרת טקס הדלקת המשואות.

בפברואר 2022 זכתה באות אבירות מפעל חיים לנשים פורצות דרך של מרכז פרס לשלום וחדשנות.

בשנת 2023 נמנתה עם מקבלי עיטור נשיא מדינת ישראל.

חיים אישיים
בעבר הייתה בת זוגו של איש הרדיו גדעון לב-ארי ובת זוגו של חוקר המוח דני מיכאלסון.

מנשה היא אם חד-הורית לילדה. מתגוררת בגבעתיים.

לקריאה נוספת
 שיר חורי, קולות החיילים, במחנה, 1 בינואר 2015

קישורים חיצוניים 

 
 קורות חיים של כרמלה מנשה, חדשות מחלקה ראשונה Nfc
 
 כרמית ספיר ויץ, קפה עם כרמלה מנשה, באתר onlife, 8 באוגוסט 2010

הערות שוליים 

סגל קול ישראל
זוכות פרס א.מ.ת.
זוכי פרס א.מ.ת.
עיתונאיות כותבות עברית
שדרניות רדיו ישראליות
שדרני רדיו ישראלים
זוכות פרס סוקולוב
זוכי פרס סוקולוב
מקבלי עיטור הנשיא
זוכי אות אביר איכות השלטון
משפחת פתיה
כתבים צבאיים ישראלים
משיאי משואה ביום העצמאות: 2014
זוכי הפרס להצטיינות עיתונאית ע"ש אילן רועה
בוגרות הנוער העובד והלומד
בוגרי הנוער העובד והלומד
בוגרות אוניברסיטת תל אביב
בוגרי אוניברסיטת תל אביב
סגל תאגיד השידור הישראלי - כתבי כאן חדשות
ישראליות שנולדו ב-1949
ישראלים שנולדו ב-1949